
Retningslinje for forebygging og håndtering av vold og trusler 

Formål
Sikresiden.no er høgskolens primære informasjonskanal om vold og trusler.  
Denne retningslinjen skal gi HINN-spesifikk informasjon til Sikresiden.no mht å forebygge, gi råd og veiledning om hvordan man skal håndtere og følge opp en trussel-/voldssituasjon.
Virkeområde og avgrensning
Retningslinjen gjelder, uavhengig av hvem som utøver vold eller trusler:
· Medarbeidere i yrkesrollen og studenter i studentrollen. 
· Alle former for vold, også livstruende vold/terror
· Trusler om vold, fysiske, verbale/ikke-verbale trusler
· Netthets rettet mot person og/eller mot arbeidssted
Vold og trusler mot en medarbeider i yrkesrollen eller student i studentrollen er å anse som vold og trusler mot høgskolen og skal derfor ikke overlates til den enkelte.
Definisjon
Arbeidstilsynets definisjon av vold og trusler: https://www.arbeidstilsynet.no/tema/vold-og-trusler/
Vold og trusler er begrepsmessig beslektet med trakassering, men de skiller seg fra hverandre som fenomener. Vold og trusler kan skje som en enkelthendelse, mens trakassering er negative handlinger som vanligvis foregår over tid. Høgskolen har egne retningslinjer for håndtering av mobbing og trakassering. 
Vold og trusler skal ikke behandles som et problem for den enkelte arbeidstaker, men som et arbeidsmiljøproblem som angår hele virksomheten.
Regelverk
· Arbeidsmiljøloven
· Internkontrollforskriften (HMS)
· Forskrift om utførelse av arbeid, kap 23 A
· Forskrift om arbeidsplasser og arbeidslokaler § 2-1 
Høgskolen bruker Sikresiden.no som informasjonsbase både når det gjelder forebygging av truende situasjoner og vold, samt anbefalt adferd når en slik situasjon oppstår. 
Forebygging
Les på sikresiden: Om forebygging av truende situasjoner 
Les på sikresiden: Om forebygging av voldssituasjoner
Forberedelse, opplæring, rutiner og utforming av lokaler kan forebygge at møter utvikler seg til å bli truende. Arbeidstilsynet har gode eksempler på organisatorisk og fysiske forebyggende tiltak
Alle ledere har ansvar for å forebygge vold eller trusler innen sine enheter. Tenk igjennom, sammen med dine medarbeidere:
· Situasjoner medarbeiderne kan bli utsatt for / erfaringer med hendelser 
· Utformingen av lokalene.
· Hvilken opplæring den enkelte medarbeider trenger
· Leder eller den som tildeles oppgaven skal til enhver tid a oversikt på materiale som finnes – og hensiktsmessig bruk. Innarbeides i årshjul for fakultet/avdeling  
· Den enkelte medarbeider har et selvstendig ansvar for å sette seg inn i relevant materiale
Les utdypende informasjon om dette/risikovurdering her: Forskrift om utførelse av arbeid 

Når du utsettes for vold eller truslerNødnummer politi: 112
Ved andre henvendelser til politi: 02800
Høgskolens krisenummer: 04315

Generelt 
Les på sikresiden: Om når du utsettes for trusler
Les på sikresiden: Om når du utsettes for vold

Dersom du utsettes for vold eller alvorlige trusler: 
	· Kom deg ut av rommet, søk dekning og tilkall hjelp 
· Ikke forsøk å holde tilbake/pågripe angripere
· Hvis du ikke selv får ringt politiet, be kollegaer, medstudenter eller vitner til hendelsen om å ringe 
· Les på Arbeidstilsynets sider om:
· å tilkalle hjelp og varsle høgskolen samt sikre andre ansatte og studenter 
· Les signaler
· Konfliktdempende kommunikasjon
· Du finner sjekkliste for konfliktdempende kommunikasjon. på sikresiden 



Ved ordensforstyrrelser kan politiet kontaktes på 02800.
Trusler via digitale medier
Les på sikresiden: Om når du utsettes for digitale trusler
Dersom du som foreleser opplever adferd som oppleves som truende kan du blokkere vedkommende fra forelesningen. Medarbeidere gis opplæring i dette via webinarer. Beskrivelse av hvordan dette gjøres: https://inn.instructure.com/courses/8149/pages/grensesnitt-og-navigering?module_item_id=140199
Trusler på telefon
Les på sikresiden: Om når du mottar trusler på telefon
Hvis du arbeider i førstelinjen, er det særlig viktig at du er kjent med hvordan du håndterer trusler per telefon. Skriv ut sjekkliste for mottak av trusler (lenke) og ha den liggende lett tilgjengelig ved telefonen.

Oppfølging
Generelt
Det er vesentlig for å ivareta studenter og medarbeidere at det etableres en lav terskel for dialog mellom leder, medarbeider og studenter som en forutsetning for å få et godt felles bilde av hva som ikke er akseptabelt. 
Nærmeste leder vurderer hvilke oppfølgingstiltak som er relevante. Det vil være forskjellig hva den enkelte arbeidstaker kan oppleve som belastende. Det er viktig å ta hensyn til dette i oppfølgingen etter en hendelse.
Verneombudet skal orienteres og tas med der det er naturlig.
Vold eller truende adferd skal ikke tolereres og skal følges opp. Vold skal ikke betraktes som eller behandles som en konflikt. Ansvaret skal plasseres hos utøveren, og ikke den som har blitt utsatt for trusselen eller volden. 
Den som har vært utsatt for en hendelse med vold eller trusler skal ikke overlates til seg selv. 
Medarbeidere og studenter som direkte eller indirekte har vært involvert i vold eller trusler skal få tilbud om oppfølging. 
· Medarbeidere kan få bistand fra BHT har spesialkompetanse innenfor dette og kan bistå. 
· Studenter kan få bistand fra Studentsamskipnadens rådgivertjeneste
Under beskrives HINNs retningslinje for oppfølging umiddelbart etter hendelsen og videre oppfølging  
Oppfølging umiddelbart etter hendelsen
Den som er utsatt for vold eller trusler skal melde ifra til nærmeste leder, uavhengig av alvorlighetsgrad.
Kollega, medstudent eller leder skal være sammen med den som har blitt utsatt for vold eller trusler inntil videre oppfølging er avklart.  
Forsøk å:
· skape ro om den voldsrammede
· akseptere alle følelser
· vise omsorg og nærvær
· følge den voldsrammedes behov
· lytte –  spørre om situasjonen
Les mer om tips og råd på Arbeidstilsynets sider
Leder skal sammen med den som er utsatt vurdere hvilke umiddelbare tiltak som er hensiktsmessige i den gjeldende situasjonen. Følgende tiltak kan være aktuelle:
· Sørge for at den som er rammet ikke overlates til seg selv
· Sørge for å få vedkommende til lege til behandling dersom medarbeideren eller studenten er utsatt for fysiske skader. Dette også med tanke på eventuell erstatnings-/ yrkesskadesak. (innarbeide hva som gjelder for studenter)
· Les om hva du bør gjøre i løpet av de første timene etter hendelsen på Arbeidstilsynets sider: samle berørte medarbeidere til oppfølgingssamtale.
· Sørge for at medarbeidere og eventuelt pårørende skal få informasjon om vanlige reaksjoner etter en trussel- og voldssituasjon
· Gi informasjon til ansatte som ikke er til stede på arbeidsplassen
· Sørge for at den som er utsatt følges hjem (hvis behov)
· Varsle pårørende (hvis behov)

Videre oppfølging etter hendelsen
Arbeidsgiver må i samråd med den som er rammet avgjøre hvilken type oppfølging som er mest egnet i hvert enkelt tilfelle. Vurder også å søke bistand fra kvalifisert helsepersonell og fra bedriftshelsetjenesten.

Er du utsatt for vold eller trusler?
Les på Arbeidstilsynets sider: Hva bør den som er utsatt gjøre?

Er du kollega eller medstudent til en som er utsatt for vold eller trusler?
Les på Arbeidstilsynets sider: Hva bør kollegaer gjøre?

Er du leder?
Les på Arbeidstilsynets sider: Hva bør du som leder gjøre? 
Særskilt om dersom trusselen eller volden er framsatt av en student.
· Følg prosedyrer (Skal utarbeides på nytt/kvalitetssikres fra HR/beredskap) etter denne for oppfølging etter hendelser om truende adferd fra studenter
· Formell prosess skal iverksettes med én gang Universitets- og høgskoleloven §§ 4-8 og 4-10
· Noter navn på studenten og registrer eventuelle vitner med navn og telefonnummer
· Sjekk studentens tilknytning til andre enheter i FS
· Opprett studentsak unntatt offentlighet i  P 360 med egnet tittel og tilgangskode, jf.Offentlighetsloven §13, jf. Forvaltningsloven §13 første ledd.
· Alle truende hendelser og personskader skal håndteres i tråd med rutiner for registrering av arbeidsulykker og skade 
· Beskriv hendelsen i et notat i studentsaken i P 360:
· hva gjorde/sa studenten og hvordan ble dette møtt av den ansatte
· sted og tidspunkt for hendelsen
· navn og HINN-tilknytning på personene som var involvert (også vitner)
· eventuelle tidligere hendelser med samme student
· om studenten har fått informasjon om HINNs hjelpetilbud for studenter
· dato for når meldeskjema er sendt Fakultetsledelsen
Anmeldelse
Vold og trusler mot en medarbeider eller student straffbare handlinger og skal som hovedregel anmeldes av høgskolen v/dekan eller rektor. Dette gjelder også anmeldelse av skadeverk på inventar eller utstyr.
Mal for anmeldelse
Dokumentasjon
Vold og trusler mot medarbeidere skal rapporteres som ulykke med personskade og meldes NAV, SPK og Arbeidstilsynet. For medarbeidere skal dette journalføres i P-360.

